Okresná prokuratúra Košice I 
Mojmírova 5, 041 47 Košice 1

Sp. zn. : 4 Pv 626/12/8802	Košice I, 12.3.2014
EEČ : 2-63-125-2014

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 6.2.2013, spisová značka 4 Pv 626/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na Hlavnej č. 82, v presne nezistenom čase dňa 17.03.2009 vylákal od spoločnosti XXXXX a.s., toho času so sídlom Hradbová 19, XXXXX, IČO: XXXXX XXXXX pôžičku vo výške 821,- Eur tak, že do predzmluvného formulára neuviedol a úmyselne zatajil nesplatený úver od spoločnosti Pohotovosť s.r.o. Bratislava, čím skreslil údaje o svojej bonite, pričom po prevzatí pôžičky a úhrade 1 neúplnej mesačnej splátky vo výške 215,- Eur, pôžičku v rozpore so svojím záväzkom prestal splácať, čím spoločnosť XXXXX a.s., XXXXX uviedol do omylu v otázke splnenia podmienok na poskytnutie úveru a spôsobil jej škodu vo výške 668,60 Eur.   

Uznesením prokurátora Okresnej prokuratúry XXXXX I zo dňa 6.2.2013, spisová značka 4 Pv 626/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach, ČVS: ORP-2403/7-OEK-KE-2012 zo dňa 23.10.2012 bolo podľa § 199 ods. 1 Trestného poriadku začaté trestné stíhanie a súčasne bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného na tom skutkovom základe, že v Košiciach na Hlavnej č. 82, v presne nezistenom čase dňa 17.03.2009 vylákal od spoločnosti XXXXX toho času so sídlom Hradbová 19, XXXXX, IČO: XXXXX pôžičku vo výške 821,- Eur tak, že do predzmluvného formulára neuviedol a úmyselne zatajil nesplatený úver od spoločnosti Pohotovosť s.r.o. Bratislava, čím skreslil údaje o svojej bonite, pričom po prevzatí pôžičky a úhrade 1 neúplnej mesačnej splátky vo výške 215,- Eur, pôžičku v rozpore so svojím záväzkom prestal splácať, čím spoločnosť XXXXX XXXXX uviedol do omylu v otázke splnenia podmienok na poskytnutie úveru a spôsobil jej škodu vo výške 668,60 Eur.   

Po skončení skráteného vyšetrovania bolo uznesením Okresnej prokuratúry XXXXX I č.k. 4 Pv 626/12-8 zo dňa 06.02.2013 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku, podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť) mesiacov a súčasne mu bola podľa § 216 ods. 3 Trestného poriadku uložená povinnosť nahradiť v priebehu skúšobnej doby poškodenej spoločnosti XXXXX Hradbová 19, XXXXX, IČO: XXXXX škodu vo výške 1.017,42 EUR v zmysle písomného uznania dlhu zo dňa 26.11.2012.
Uznesenie o podmienečnom zastavení trestného stíhania nadobudlo právoplatnosť dňa 15.02.2013 a skúšobná doba obvinenému uplynula dňa 15.02.2014.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
	
Obvinený XXXXX v priebehu skúšobnej doby nahradil škodu poškodenej spoločnosti XXXXX XXXXX a v skúšobnej dobe podmienečného zastavenia trestného stíhania viedol riadny život a nedopustil sa ďalšej trestnej činnosti, čo vyplýva z odpisu registra trestov obvineného, ako aj z písomných správ mesta XXXXX, ako aj Okresného úradu XXXXX.
	
Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka